Normalt når jeg tegner,
kommer det fra en følelse indeni.
Den flyder ud af min hånd.
Det er en følelse, jeg overfører på papir.
Nogle af de ting, jeg elsker at tegne, er mine nevøer.
Jeg har de bedste minder med dem.
Jeg lytter til deres grin og leg sammen.
Og det er der, min hånd går hen.
EN DAG HOS DISNEY
Mine forældre er fra Taiwan.
Min far kom til USA først, da han var 20.
Han var på forretningsrejse og faldt for landet.
Så tog han tilbage til Taiwan og bragte mig og min mor hertil.
Jeg var et Disney-barn, da jeg voksede op.
Jeg kan huske, jeg havde en Disney-bog. Den var på kinesisk,
men havde alle Disney-figurerne, og min mor læste den for mig.
Selvom vi ikke vidste, hvad der stod,
fortalte billederne historien.
Så vi havde altid en forkærlighed for billeder.
Da jeg startede i animation
var jeg faktisk ved en krydsvej,
fordi jeg overvejede at blive lærer,
da jeg elsker at arbejde med børn
og kunne bruge kunst i undervisningen.
Men da jeg forberedte mig til seminariet,
søgte jeg ind alle vegne, Disney inklusive.
Jeg kom ind på alle de seminarier, jeg søgte ind på,
men fik også et opkald fra Disney, og det afgjorde det.
Jeg ville arbejde for Disney.
Som senior illustrationsmanager her
arbejder jeg med et hold af kunstnere og giver dem en kunstretning,
så vi sikrer kontinuiteten.
Vi tager filmens kunstretning
og skaber vores egen stil til bøgerne.
Den første billedbog, jeg arbejdede på var Sofia den første.
Jeg er vild med denne bog, fordi jeg fik lov at tilføje
blomsterdesign, der omkranser teksten i hele bogen.
Det er også sjovt at tilføje små hjerter over i'et.
Det virker mere personligt.
Det er noget, jeg tror, jeg også ville have gjort som barn.
Jeg arbejder med de mest kreative, jeg kender.
Så vi har Frost-forsiden,
og Winnie og jeg har talt om specielle effekter.
FROST II Skyggernes skov
Når en film er i produktion,
begynder vi at illustrere bøgerne, der hører til filmen.
Vi tænker på en bordeaux farve, der matcher Annas fór.
-Okay. -Den har en meget Frost II-farve,
så farvepaletterne matcher.
Der er bøger, der genfortæller filmen,
og så er der bøger, der er forlængelser af historien.
Som manager guider jeg kunstnerholdet,
så de kan illustrere en bog, der passer ind,
selvom den har været gennem flere hænder.
Det her er til Toy Story 4-forlængelsesbogen.
En ting, jeg kan lide at arbejde med, er forlængelseshistorier,
fordi man får lov at forlænge figurernes liv,
som man forelsker sig i, når man ser filmen.
Specielt da jeg var yngre og så filmen,
tænke jeg: "Åh, hvad sker der, efter de bliver gift?"
Eller "Hvad sker der, efter eventyret er ovre?"
Vi får et fundament at arbejde med,
men vi kan gå i så mange retninger.
Ja, bogen er virkelig sjov.
Og den finder sted under karnevalet, så det er faktisk passende.
Disse forlængelseshistorier
udvikler forholdet, jeg har med figurerne.
Man kommer tættere på dem,
fordi vi fortæller, hvad der sker bagefter.
Jeg hjælper Jeff med Frost II-forsiderne.
En af mine yndlingsting ved jobbet er, at vi samarbejder med filmskaberne.
FROST
Det er dem, der skaber denne verden og figurerne.
Og at have en førstehåndsforklaring af al den viden
hjælper os med at gøre vores bøger så vidunderlige.
Og vi valgte en sej sølvblæk, så det vil være glitrende.
Det vil også skille sig ud på siderne.
Du har fået alting til at virke i en mere analog farveskala...
Produktionsdesigner
...som er en mere begrænset skala,
men mere harmonisk i forhold til miljøet.
Man genkender dem med det samme som Anna og Elsa.
Jeg synes, det kanaliserer Frost-æstetikken.
En anden af mine yndlingsbøger er Tre små ord.
Jeg elsker budskabet i bogen, og det er: "Bare svøm videre."
Det er et godt positivt budskab til små børn,
men også noget, jeg fortæller mig selv hver dag.
Det bedste ved kunst er, at den tvinger mig til at finde min stemme.
Det er en måde, jeg kan udtrykke mig selv på.
Og jeg har lært at elske mig selv,
fordi jeg har lært, at alle udtrykker sig forskelligt.
Tekster af: Rikke Fryman